turjo4nis/wikipedia-bn-dump-20250701 huggingface dataset:
বাংলাদেশ প্রতিযোগিতা কমিশন

বাংলাদেশ প্রতিযোগিতা কমিশন প্রতিযোগিতা উৎসাহ দেওয়ার জন্য দায়িত্বপ্রাপ্ত একটি বাংলাদেশ সরকার বিচারিক সংস্থা।

কমিশনের দায়িত্ব, ক্ষমতা ও কার্যাবলি 
কমিশনের দায়িত্ব, ক্ষমতা এবং কার্যাদি নিম্নরূপ, যথা:   :

ইতিহাস 

দেশের ক্রমবর্ধমান অর্থনৈতিক উন্নয়নের প্রেক্ষাপটে ব্যবসা-বাণিজ্যে সুস্থ প্রতিযোগিতা নিশ্চিত করার লক্ষ্যে সরকার ২০১২ সালে প্রতিযোগিতা আইন প্রণয়ন এবং ২০১৬ সালে বাংলাদেশ প্রতিযোগিতা কমিশন গঠন করে। বাজারে ষড়যন্ত্রমূলক যোগসাজশ,মনোপলি ও ওলিগোপলি অবস্থা, জোটবদ্ধতা অথবা কর্তৃত্বময় অবস্থানের অপব্যবহার সংক্রান্ত প্রতিযোগিতা বিরোধী কর্মকাণ্ড প্রতিরোধ, নিয়ন্ত্রণ ও নির্মূলের লক্ষ্যে কমিশন নিরলসভাবে কাজ করে যাচ্ছে।কমিশন একটি বিচারিক ক্ষমতাসম্পন্ন সংবিধিবদ্ধ সংস্থা।

উল্লেখ্য, স্বাধীনতাপূর্ব সময়ে “Monopolies and Restrictive Trade Practices (Control and Prevention) Ordinance,1970 (Ord. V of 1970)” প্রণয়ন করা হয়। বাংলাদেশ স্বাধীন হওয়ার পর এ অধ্যাদেশটি বলবৎ থাকলেও প্রায়োগিক ক্ষেত্রে তেমন কোনো দৃশ্যমান কার্যক্রম গৃহীত হয়নি। ফলশ্রুতিতে বাজারে ষড়যন্ত্রমূলক যোগসাজশ, জোটবদ্ধতা অথবা কর্তৃত্বময় অবস্থানের অপব্যবহারসহ প্রতিযোগিতা বিরোধী অন্যান্য কর্মকাণ্ড বিস্তার লাভ করতে থাকে। এ সকল সমস্যা নিরসনে সরকার বিশ্বের অন্যান্য দেশের ন্যায় বাংলাদেশে প্রতিযোগিতা আইন প্রণয়নের বিষয়টি গুরুত্ব সহকারে বিবেচনায় আনে। পাশাপাশি দেশে সিভিল সোসাইটি ও ব্যবসায়ীদের বিভিন্ন সংগঠনের পক্ষ থেকে প্রতিযোগিতা আইন প্রণয়নের দাবি উত্থাপিত হয়।

এ পটভূমিতে মাননীয় প্রধানমন্ত্রী শেখ হাসিনার নেতৃত্বাধীন সরকার বিগত ২১ জুন ২০১২ তারিখে প্রতিযোগিতা আইন, ২০১২(২০১২ সালের ২৩ নং আইন) প্রণয়ন করে। আইনটি ১৭ জুন, ২০১২ তারিখে মহান জাতীয় সংসদে পাশ হয়। প্রতিযোগিতা আইন, ২০১২ প্রণয়নের প্রেক্ষিতে উক্ত আইনের ৪৬ ধারা মোতাবেক “Monopolies and Restrictive Trade Practices (Control and Prevention) Ordinance,1970 (Ord. V of 1970)” রহিত করা হয়।  উল্লেখ্য, পৃথিবীর ১৪০টিরও বেশি দেশে প্রতিযোগিতা আইন কার্যকর রয়েছে। দেশে বিনিয়োগ এবং দেশজ উৎপাদন বৃদ্ধির মাধ্যমে অর্থনৈতিক প্রবৃদ্ধি ত্বরান্বিত করা সহ প্রতিযোগিতামূলক বাজার সৃষ্টির ক্ষেত্রে এ আইন একটি মাইলফলক।

চেয়ারপার্সন 
বাংলাদেশ প্রতিযোগিতা কমিশনের চেয়ারপার্সন হিসেবে দায়িত্ব পালনকারীগণের নাম

 জনাব ইকবাল খান চৌধুরী  (২০১৬ – ২০১৯)
 জনাব মফিজুল ইসলাম (২০১৯ – ২০২২)
 জনাব প্রদীপ রঞ্জন চক্রবর্তী (নভেম্বর ২০২২ - ০৮ সেপ্টেম্বর ২০২৪)
 জনাব এ এইচ এম আহসান (০৭ জানুয়ারি ২০২৫ - বর্তমান)

আরও দেখুন 

 বাংলাদেশ পরিকল্পনা কমিশন
 বাংলাদেশ সরকারি কর্ম কমিশন

তথ্যসূত্র 

বাংলাদেশের সরকারি সংস্থা
ঢাকা ভিত্তিক সংগঠন
১৯৭৬-এ বাংলাদেশে প্রতিষ্ঠিত
বাণিজ্য মন্ত্রণালয় (বাংলাদেশ)
১৯৭৬-এ প্রতিষ্ঠিত সরকারি সংস্থা
রায়গড় জেলা, ছত্তিশগড়

রায়গড় জেলা ভারতের ছত্তিসগড় রাজ্যর একটি জেলা। রায়গড় শহর জেলার সদর শহর। জেলার কথ্য ভাষা ছত্তিশগড়ি, ওড়িয়া এবং হিন্দি। রেলপথ এবং শিল্প বিকাশের কারণে এখানে সমগ্র ভারত থেকে বিভিন্ন মানুষজন বসতি স্থাপন করেছেন। তফসিলি উপজাতি, ওড়িয়া, মারোয়ারি, বাঙালি, তেলুগু, মারাঠি, খ্রিস্টান, মুসলিম, গুজরাটি, পাঞ্জাবি, বিহারী এবং আরও অনেক সম্প্রদায়ের বিশাল জনগোষ্ঠী এখানে বাস করছে। এককথায় রায়গড় শহরটির প্রকৃতি বহুজাতিক।

রায়গড়, শক্তি, সারণগড়, উদয়পুর এবং জশপুর  দেশীয় রাজ্যগুলি একত্রিত করে জেলাটি গঠিত হয়েছিল।  জশপুর এখন একটি পৃথক জেলা। শক্তি এখন রায়গড় জেলার অংশ নয়।

এটি ছত্তিসগড়ের একটি শিল্প জেলা হিসাবে দ্রুত বর্ধমান। ভারতের প্রাচীনতম পাটকলগুলির মধ্যে একটি এখানে অবস্থিত, মোহন পাট কল; এটিই ছিল ছত্তিশগড় এবং তদানীন্তন অবিভক্ত মধ্যপ্রদেশের একমাত্র পাটকল। রায়গড় দেশের ইস্পাত ও বিদ্যুতের অন্যতম প্রধান উত্পাদনকারী। এখানে অনেকগুলি ইস্পাত এবং বিদ্যুৎ কেন্দ্র যেমন জেএসপিএল, এমএসপি, মনেট স্টিল এবং অন্যান্য অনেক ছোট এবং মাঝারি উত্পাদনকারী রয়েছে। এখানে শিল্পের বিস্তৃতি বোঝাতে একটি তথ্য্যই বোধহয় উপযুক্ত - যে রায়গড় জেলার প্রতিদিনের কয়লার প্রয়োজন প্রায় ২০,০০০ টন।

রায়গড় জেলাটি ৯টি তালুক বা তহশিলে বিভক্ত।

১ রায়গড়

২ সারণগড়

৩ উদয়পুর (ধরমজাইগড়)

৪ বড়মকেলা

৫ খারসিয়া

৬ পুসুর

৭ লাইলঙ্গা

৮।তমনার

৯। ঘড়ঘোদা

জনমিতি 
২০১১ সালের ভারতের জনগণনা অনুসারে রায়গড় জেলার জনসংখ্যা ১,৪৯৩,৯৮৪ জন  যা মোটামুটি গ্যাবন রাষ্ট্রের জনসংখ্যার সমান  বা মার্কিন যুক্তরাষ্ট্রের হাওয়াই রাজ্যের জনসংখ্যার সমান।  জনসংখ্যার বিচারে এটি ভারতের জেলাগুলির মধ্যে ৩৩৬ তম স্থান অধিকার করে।  জেলাটির প্রতি বর্গকিলোমিটারে জনসংখ্যার ঘনত্ব ।  ২০০১ থেকে ২০১১-এর দশকে এর জনসংখ্যা বৃদ্ধির হার ছিল ১৮.০২%।  রায়গড়ের প্রতি ১০০০ জন পুরুষ পিছু ৯৯৩ জন মহিলা   রয়েছে, যা জাতীয় গড়ের চেয়ে বেশ খানিকটা ওপরে। এবং সাক্ষরতার হার ৭৩.৭%।

ভাষা 
ভারতের ২০১১ সালের জনগণনা অনুযায়ী, জেলার ৮৪.৪০% জনগণ হিন্দি, ৯.৫২% ওড়িয়া, ৪.০৪% কুরুখ এবং ০.৮১% বাংলা তাদের প্রথম ভাষা হিসাবে নিবন্ধন করেছিলেন। 

এখানে কথ্য ভাষাগুলির মধ্যে আসুরি অন্তর্ভুক্ত, যা একটি অস্ট্রো- এশীয় ভাষা এবং মাত্র ১৭০০০ লোক এই ভাষায় কথা বলেন।

তথ্যসূত্র

বহিঃসংযোগ 

 রায়গড় জেলা হোমপেজ

ছত্তিশগড়ের জেলা
রায়গঢ় জেলা
১৯৪৮-এ ভারতে প্রতিষ্ঠিত
আবু আহমদ ফজলুল করিম

ডাঃ আবু আহমদ ফজলুল করিম (১৯২৮–২৯ এপ্রিল ১৯৮৭) বাংলাদেশের কিশোরগঞ্জ জেলার রাজনীতিবিদ ও চিকিৎসক যিনি তৎকালীন ময়মনসিংহ-২০ আসনের সংসদ সদস্য ও প্রতিমন্ত্রী ছিলেন।

প্রাথমিক জীবন 
আবু আহমদ ফজলুল করিম ১৯২৮ সালে কিশোরগঞ্জের চৌদ্দশত ইউনিয়নের নয়াপাড়া গ্রামে জন্মগ্রহণ করেন। তার পিতা ইব্রাহীম ভূঞা ও মাতা রওশন আরা বিনু।

তিনি প্রাথমিক শিক্ষা গ্রহণ শেষে কোদালিয়া এস আই হাই স্কুল থেকে ১৯৪৫ সালে মেট্রিক, ১৯৪৭ সালে ঢাকা কলেজ থেকে আইএসসি এবং ১৯৫৩ সালে ঢাকা মেডিকেল কলেজ থেকে এমবিবিএস পাস করেন।

রাজনৈতিক জীবন 
আবু আহমদ ফজলুল করিম চিকিৎসক ছিলেন। তিনি ছাত্রজীবনেই রাজনীতির সাথে জড়িত হয়ে নিখিল বঙ্গ মুসলিম ছাত্রলীগ ও ছাত্র ফেডারেশনের সদস্য ছিলেন। ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। ভাষা আন্দোলনে অংশগ্রহণের অভিযোগে তিনি কারাবরণ করেছেন।

১৯৭৫ সালে তিনি ন্যাশনাল আওয়ামী পার্টিতে (ভাসানী) যোগদান করে ১৯৭৬ সালে কিশোরগঞ্জ জেলার সভাপতি ও কেন্দ্রীয় কমিটির নির্বাহী সদস্য হিসেবে দায়িত্ব পালন করেন। ১৯৭৮ সালে বাংলাদেশ জাতীয়তাবাদী দল গঠিত হলে তিনি কিশোরগঞ্জ জেলা শাখা জাতীয়তাবাদী দলের প্রতিষ্ঠাতা আহ্বায়ক নির্বাচিত হন।

তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ময়মনসিংহ-২০ আসন থেকে সংসদ সদস্য নির্বাচিত হন। জিয়াউর রহমানের মন্ত্রিসভায় তিনি স্বাস্থ্য ও জন্মনিয়ন্ত্রণ মন্ত্রণালয়ের প্রতিমন্ত্রী হিসেবে দায়িত্ব পালন করেন। ১৯৮০ সালে গণপূর্ত মন্ত্রণালয়ের প্রতিমন্ত্রীর দায়িত্ব দেয়া হয় ও ১৯৮২ সালে আবার তাকে স্বাস্থ্য ও জন্মনিয়ন্ত্রণ মন্ত্রণালয় দেয়া হয়। আবদুস সাত্তারের মন্ত্রিসভায় তিনি ২৪ নভেম্বর ১৯৮১ সাল থেকে ১২ ফেব্রুয়ারি ১৯৮২ সাল পর্যন্ত বেতার, ক্রীড়া ও সংস্কৃতি প্রতিমন্ত্রী হিসেবে দায়িত্ব পালন করেন।

মৃত্যু 
আবু আহমদ ফজলুল করিম ২৯ এপ্রিল ১৯৮৭ সালে মৃত্যুবরণ করেন।

তথ্যসূত্র 

১৯২৮-এ জন্ম
১৯৮৭-এ মৃত্যু
কিশোরগঞ্জ জেলার রাজনীতিবিদ
ঢাকা মেডিকেল কলেজের প্রাক্তন শিক্ষার্থী
বাংলাদেশী চিকিৎসক
বাংলাদেশের সাবেক প্রতিমন্ত্রী
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
জিয়াউর রহমানের মন্ত্রিসভার সদস্য
আবদুস সাত্তারের মন্ত্রিসভার সদস্য
ন্যাশনাল আওয়ামী পার্টির সাবেক রাজনীতিবিদ
ঢাকা কলেজের প্রাক্তন শিক্ষার্থী
কিশোরগঞ্জ জেলার ব্যক্তি
বাংলাদেশ রেলওয়ে ক্লাস ২৮০০

বাংলাদেশ রেলওয়ে ক্লাস ২৮০০ বাংলাদেশ রেলওয়ে কর্তৃক পরিচালিত বাংলাদেশের মিটার-গেজ ডিজেল-বৈদ্যুতিক লোকোমোটিভের একটি শ্রেণী। এই শ্রেণীর মোট ১০টি লোকো ১৯৯৬ সালে বাংলাদেশ রেলওয়ের বহরে যুক্ত হয়।

সূচনাকাল থেকে এই শ্রেণীর লোকো যাত্রীবাহী ট্রেনে ব্যবহৃত হয়। এদেরকে লোকাল/কমিউটার/মেইল/এক্সপ্রেস ট্রেনে ব্যবহার করা হয়। মালবাহী ট্রেনে এদেরকে ব্যবহার করা হয় না।

প্রস্তুতকারক বিবরণ 
২৮০০ শ্রেণীর লোকো  ভারতের ডিজেল লোকোমোটিভ ওয়ার্কস (ডিএলডব্লিউ) উৎপাদন করে। এদের মডেল ডিএল-৫৩৫/আরএসডি-৩০।

যান্ত্রিক বিবরণ 
১৯৯৬ সালে ভারতের ওয়াইডিএম-৪ শ্রেণীর ১০টি লোকোকে হুড ইউনিট থেকে ডুয়েল ক্যাবে রুপান্তর করে ২৮০০ সিরিজ হিসেবে বাংলাদেশে রপ্তানি করা হয়। 

এই লোকোগুলোতে অ্যালকো ২৫১বি-৬ প্রাইম মুভার ব্যবহার করা হয়েছে। এদের ক্ষমতা ১,৪০০ অশ্বশক্তি এবং এরা সর্বোচ্চ ৯৬ কিমি/ঘণ্টা পর্যন্ত চলতে পারে। এদের চাকার বিন্যাস হলো সিও-সিও।

এদেরকে বাংলাদেশের অন্যতম ব্যর্থ লোকো শ্রেণী বলা হয়ে থাকে। ২০২০ সাল পর্যন্ত (২৪ বছর পর), ৫টি লোকো এখনও সচল রয়েছে। বাংলাদেশের ২৩০০, ২৪০০ ও ২৫০০ শ্রেণীর লোকোগুলোর সাথে এদের মিল রয়েছে। এই মডেলের লোকোমোটিভ বাংলাদেশ ছাড়াও ভারতীয় রেলওয়েতে ওয়াইডিএম-৪ শ্রেণী হিসেবে রয়েছে।

শ্রেণীকরণ ও সংখ্যাকরণ 
এই লোকোগুলোর সংখ্যা-সিরিজ/শ্রেণী হচ্ছে ২৮০০, এবং এদেরকে ২৮০১ থেকে ২৮১০ পর্যন্ত সংখ্যায়িত করা হয়েছে। এদের শ্রেণী-নাম/স্পেসিফিকেশন হচ্ছে “এমইডি-১৪”। এখানে, এম = মিটার-গেজ, ই = ডিজেল-ইলেক্ট্রিক, ডি = ডিএলডব্লিউ এবং ১৪ = ১৪ × ১০০ = ১,৪০০ অশ্বশক্তি।

রং 

 নীল-হলুদ
 সবুজ-হলুদ

রক্ষণাবেক্ষণ 
এদের মূল রক্ষণাবেক্ষণ দিনাজপুরের পার্বতীপুরের কেন্দ্রীয় লোকোমোটিভ কারখানায় (কেলোকা) হয়। এছাড়া এদেরকে ঢাকা ডিজেল শপে রক্ষণাবেক্ষণ করা হয়।

তথ্যসূত্র

বহিঃসংযোগ 

বাংলাদেশের ডিজেল-ইলেক্ট্রিক লোকোমোটিভ
ডিএলডব্লিউ লোকোমোটিভ
মিটার গেজ ডিজেল লোকোমোটিভ
সিও-সিও লোকোমোটিভ
১৯৯৬ সালে প্রবর্তিত লোকোমোটিভ
ফজলুল করিম (দ্ব্যর্থতা নিরসন)

ফজলুল করিম বলতে যাদেরকে বোঝানো হতে পারে;

 ফজলুল করিম –বাংলাদেশের রাজনৈতিক দল ইসলামী আন্দোলন বাংলাদেশ প্রতিষ্ঠাতা।
 ফজলুল করিম (আইনজীবী) –বাংলাদেশী আইনজীবী, ব্যবসায়ী, রাজনীতিবিদ এবং সৈনিক ছিলেন।

আরও দেখুন 

 আবু আহমদ ফজলুল করিম –বাংলাদেশী রাজনীতিবিদ যিনি তৎকালীন ময়মনসিংহ-২০ আসনের সংসদ সদস্য ও প্রতিমন্ত্রী ছিলেন।
 শেখ ফজলুল করিম সেলিম  –বাংলাদেশী রাজনীতিবিদ যিনি গোপালগঞ্জ-২ আসনের সংসদ সদস্য।
 শেখ ফজলল করিম –বাঙালি সাহিত্যিক ছিলেন।
 সরদার ফজলুল করিম –বাংলাদেশের দার্শনিক, শিক্ষাবিদ, সাহিত্যিক, প্রবন্ধকার।
 মোহাম্মদ ফজলুল করিম –বাংলাদেশের আইনজীবী, রাজীতিবিদ ও সাবেক সাংসদ।
 মোহাম্মদ ফজলুল করীম –বাংলাদেশের একজন আইনবিদ এবং ১৮-তম প্রধান বিচারপতি।
 ফজলুল কবির চৌধুরী –বাংলাদেশের একজন রাজনীতিবিদ ছিলেন।
ফরহাদ আহম্মেদ কাঞ্চন

ফরহাদ আহমেদ কাঞ্চন বাংলাদেশের কিশোরগঞ্জ জেলার রাজনীতিবিদ ও মুক্তিযোদ্ধা যিনি তৎকালীন ময়মনসিংহ-২২ আসনের সংসদ সদস্য ছিলেন।

প্রাথমিক জীবন 
ফরহাদ আহমেদ কাঞ্চন কিশোরগঞ্জ জেলার ইটনা উপজেলার বাদলা ইউনিয়নে জন্মগ্রহণ করেন। তার ছেলে বিএনপিপন্থী চিকিৎসকদের সংগঠন ডক্টরস অ্যাসোসিয়েশন অব বাংলাদেশ (ড্যাব) নেতা প্রফেসার ডা: আহমেদ লাকী।

রাজনৈতিক জীবন 
ফরহাদ আহমেদ কাঞ্চন মুক্তিযোদ্ধা ছিলেন। ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ময়মনসিংহ-২২ আসন থেকে সংসদ সদস্য নির্বাচিত হন।

তথ্যসূত্র 

জন্মের বছর অনুপস্থিত
মৃত্যুর সাল অনুপস্থিত
কিশোরগঞ্জ জেলার রাজনীতিবিদ
বাংলাদেশের স্বাধীনতা যুদ্ধে জড়িত ব্যক্তি
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
জীবিত ব্যক্তি
কয়াপাট

কয়াপাট হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত গোঘাট ২ সমষ্টি উন্নয়ন ব্লকের একটি গ্রাম।

ভূগোল 
কয়াপাটের অক্ষাংশ ও দ্রাঘিমাংশ হল যথাক্রমে ।

জনপরিসংখ্যান 
২০১১ সালের জনগণনার তথ্য অনুযায়ী, কয়াপাটের মোট জনসংখ্যা ৩,৩৫১। এর মধ্যে ১,৭৩৭ জন (৫২ শতাংশ) পুরুষ এবং ১,৬১৪ জন (৪৮ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ৩৪০। কয়াপাটের মোট সাক্ষর জনসংখ্যা ২,৫৭৮ (অন্যূন ছয় বছর বয়সী জনসংখ্যার ৮৫.৬২ শতাংশ)।

সংস্কৃতি 
১৮০৭ সালে স্থানীয় মন্ডল পরিবার কর্তৃক প্রতিষ্ঠিত শ্রীধর মন্দিরটির কথা ডেভিড জে. ম্যাককাশন উল্লেখ করেছেন। এই নবরত্ন নবরত্ন মন্দিরটি পরিমাপে সাড়ে ১৫ বর্গফুট এবং খাঁজকাটা শিখর ও তিনটি খিলানযুক্ত প্রবেশপথ বিশিষ্ট। মন্দিরের সম্মুখভাগে মৃৎফলকের উপর দেবদেবীর মূর্তি, রাজসভার দৃশ্য, পশুপাখি ও লতাপাতার অলংকরণ উৎকীর্ণ রয়েছে। কয়াপাটে আরও একটি পঞ্চরত্ন মন্দির বিদ্যমান। এই মন্দিরটিতেও খাঁজকাটা শিখর, তিনটি খিলানযুক্ত প্রবেশদ্বার ও সম্মুখভাগের মৃৎফলকে কারুকার্য লক্ষিত হয়। এছাড়া তিনি এই গ্রামে অবস্থিত এবং টেরাকোটার অলংকরণ সমৃদ্ধ একটি পঞ্চরত্ন মন্দিরের কথাও উল্লেখ করেছেন।

কয়াপাট চিত্রকক্ষ

তথ্যসূত্র 

হুগলি জেলার গ্রাম
দি আমব্রেলা অ্যাকাডেমি (টেলিভিশন ধারাবাহিক)

আমব্রেলা একাডেমি হল একটি মার্কিন সুপারহিরো টেলিভিশন ধারাবাহিক যা জেরার্ড ওয়ের লেখা একই নামের কমিক বই ধারাবাহিকের উপর ভিত্তি করে, গ্যাব্রিয়েল বা দ্বারা চিত্রিত এবং ডার্ক হর্স কমিক দ্বারা প্রকাশিত। স্টিভ ব্ল্যাকম্যান দ্বারা নেটফ্লিক্সের জন্য তৈরি এবং জেরেমি স্লেটার দ্বারা বিকাশিত, এটি দত্তক নেওয়া ভাইবোন সুপারহিরোদের একটি অকার্যকর পরিবারকে ঘিরে আবর্তিত যারা তাদের পিতার মৃত্যুর রহস্য এবং একটি আসন্ন সর্বনাশের হুমকির সমাধান করতে পুনরায় একত্রিত হয়। ধারাবাহিকটি বর্ডারলাইন এন্টারটেইনমেন্ট (মৌসুম ১-২), আইরিশ কাউবয় (মৌসুম ৩), ডার্ক হর্স এন্টারটেইনমেন্ট এবং ইউনিভার্সাল কন্টেন্ট প্রোডাকশন দ্বারা প্রযোজনা করা হয়েছে। নেটফ্লিক্স মৌসুম ১ ও ২ কে টিভি-১৪ রেটিং দিয়েছে, যখন মৌসুম ৩ টিভি-এমএ রেটিং পেয়েছে।

তথ্যসূত্র

বহিঃসংযোগ 

 
 
 
 

টরন্টোতে ধারণকৃত টেলিভিশন অনুষ্ঠান
সুপারহিরো টেলিভিশন ধারাবাহিক
এলজিবিটিকিউ-সম্পর্কিত সুপারহিরো টেলিভিশন অনুষ্ঠান
নেটফ্লিক্সের মৌলিক অনুষ্ঠান
মার্কিন ইংরেজি ভাষার টেলিভিশন অনুষ্ঠান
মার্কিন সুপারহিরো টেলিভিশন ধারাবাহিক
২০২০-এর দশকের মার্কিন নাট্য টেলিভিশন ধারাবাহিক
২০১০-এর দশকের মার্কিন নাট্য টেলিভিশন ধারাবাহিক
২০১৯-এ অভিষিক্ত মার্কিন টেলিভিশন ধারাবাহিক
শিশু নির্যাতন সম্পর্কে সৃষ্টিকর্ম
জনপ্রিয় সংস্কৃতিতে ভিয়েতনাম যুদ্ধ
ট্রান্সজেন্ডার-সম্পর্কিত টেলিভিশন অনুষ্ঠান
ডার্ক হর্স কমিক অবলম্বনে টেলিভিশন অনুষ্ঠান
ইউনিভার্সাল কন্টেন্ট প্রোডাকশনের টেলিভিশন ধারাবাহিক
ভূত সম্পর্কে টেলিভিশন ধারাবাহিক
পুনরুত্থান সম্পর্কে কল্পকাহিনী
রহস্য-উন্মোচক টেলিভিশন ধারাবাহিক
নেটফ্লিক্সের টেলিভিশন ধারাবাহিক
আলী ওসমান খান

আলী ওসমান খান (১৯৪০ - ২ জুলাই ২০২১) ছিলেন বাংলাদেশের রাজনীতিবিদ। যিনি তৎকালীন ময়মনসিংহ-১৭ ও নেত্রকোণা-৪ আসনের সংসদ সদস্য ছিলেন।

প্রাথমিক জীবন 
আলী ওসমান খান ১৯৪০ সালে তৎকালীন ব্রিটিশ ভারতের নেত্রকোণার কেন্দুয়ার সান্দিকোনা ইউনিয়নের দুরছাপুরে জন্মগ্রহণ করেন। বিবাহিত জীবনে তার তিন ছেলে, তিন মেয়ে।

রাজনৈতিক জীবন 
আলী ওসমান খান কেন্দুয়া উপজেলা বিএনপির প্রতিষ্ঠাতা আহ্বায়ক এবং কেন্দুয়া উপজেলা জাতীয় পার্টির প্রতিষ্ঠাতা সভাপতি ছিলেন। তিনি সান্দিকোনা ইউনিয়নের নির্বাচিত চেয়ারম্যান ছিলেন।

তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ময়মনসিংহ-১৭ আসন থেকে সংসদ সদস্য নির্বাচিত হন। তিনি ৩ মার্চ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে নেত্রকোণা-৪ আসন থেকে সংসদ সদস্য নির্বাচিত হন।

১৯৯১ সালের পঞ্চম, ১২ জুন ১৯৯৬ সালের সপ্তম ও ২০০৩ সালের উপ-নির্বাচনে তিনি নেত্রকোণা-৩ আসন থেকে পরাজিত হয়ে ছিলেন।

মৃত্যু 
আলী ওসমান খান ২ জুলাই ২০২১ সালে বাংলাদেশ মেডিকেল কলেজ হাসপাতালে চিকিৎসাধীন অবস্থায় মৃত্যুবরণ করেন। তাকে নেত্রকোণার কেন্দুয়ার সান্দিকোনা ইউনিয়নের দুরছাপুরে গ্রামের পারিবারিক কবরস্থানে দাফন করা হয়।

তথ্যসূত্র 

জন্মের বছর অনুপস্থিত (জীবিত ব্যক্তি)
নেত্রকোণা জেলার রাজনীতিবিদ
বাংলাদেশ জাতীয়তাবাদী দলের সাবেক রাজনীতিবিদ
জাতীয় পার্টির সাবেক রাজনীতিবিদ
দ্বিতীয় জাতীয় সংসদ সদস্য
চতুর্থ জাতীয় সংসদ সদস্য
১৯৪০-এর দশকে জন্ম
২০২১-এ মৃত্যু
বাংলাদেশ জাতীয়তাবাদী দলের রাজনীতিবিদ
নুরুল ইসলাম খান

নুরুল ইসলাম খান (১৬ জানুয়ারি ১৯৪৬ – ২১ ফেব্রুয়ারি ২০২৩) বাংলাদেশের সিলেট জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন সিলেট-৭ আসনের সংসদ সদস্য ছিলেন।

প্রাথমিক জীবন 
নুরুল ইসলাম খান ১৬ জানুয়ারি ১৯৪৬ সালে তৎকালীন ব্রিটিশ ভারতের সিলেট জেলার বিশ্বনাথে শ্রীধরপুর গ্রামে জন্মগ্রহণ করেন। তিনি সিলেট শহরের আম্বরখানা হাউজিং এস্টেট এলাকায় বসবাস করতেন। তার পিতার নাম মোহাম্মদ ফিরুজ খান।

তার স্ত্রীর নাম রোকসানা চৌধুরী। এই দম্পতীর ২ পূত্র ও ২ কন্যা।

রাজনৈতিক জীবন 
নুরুল ইসলাম খান আইনজীবী ও মুক্তিযুদ্ধের সংগঠক। তিনি জাতীয় জনতা পার্টির চেয়ারম্যান।  ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। তিনি বিশ্বনাথ থানা আওয়ামী লীগের সাধারণ সম্পাদক ও সভাপতি হিসেবেও দায়িত্ব পালন করেন।

১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন সিলেট-৭ আসন থেকে সংসদ সদস্য নির্বাচিত হন।

১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে তিনি জাতীয় জনতা পার্টির প্রার্থী হিসেবে সিলেট-২ আসন থেকে পরাজিত হয়ে ছিলেন।

বঙ্গরীর এমএজি ওসমানীর মৃত্যুর পর থেকে তার প্রতিষ্টিত জাতীয় জনতা পার্টির চেয়ারম্যান হিসেবে আমৃত্যু নুরুল ইসলাম দায়িত্ব পালন করেন।

মৃত্যু 
নুরুল ইসলাম খান ২১ ফেব্রুয়ারি ২০২৩ সালে মৃত্যুবরণ করেন।

তথ্যসূত্র 

বাংলাদেশের স্বাধীনতা যুদ্ধে জড়িত ব্যক্তি
জন্মের বছর অনুপস্থিত (জীবিত ব্যক্তি)
সিলেট জেলার রাজনীতিবিদ
সিলেট জেলার আইনজীবী
জাতীয় জনতা পার্টি রাজনীতিবিদ
বাংলাদেশ আওয়ামী লীগের সাবেক রাজনীতিবিদ
প্রথম জাতীয় সংসদ সদস্য
২০২৩-এ মৃত্যু
বাংলাদেশ আওয়ামী লীগের রাজনীতিবিদ
বাংলাদেশ কৃষক শ্রমিক আওয়ামী লীগের রাজনীতিবিদ
১৯৪৬-এ জন্ম
কামচাটকা স্রোত

কামচাটকা স্রোত বেরিং প্রণালী থেকে দক্ষিণ-পশ্চিম দিকে সাইবেরিয়ার প্রশান্ত মহাসাগরীয় উপকূল ও কামচাটকা উপদ্বীপ বরাবর প্রবাহিত একটি শীতল স্রোত। এই স্রোতের একটি অংশ কুরিল স্রোতে পরিণত হয় এবং অবশিষ্টাংশ উত্তর প্রশান্ত মহাসাগরীয় উষ্ণ স্রোতের সাথে মিলিত হয়।

আরও দেখুন 
 মহাসাগরীয় স্রোত – বহিঃস্থ বা অন্তঃস্থ শক্তির প্রভাবে মহাসাগরীয় জলের দিকমুখী প্রবাহ
 মহাসাগরীয় বলয় – মহাসাগরীয় স্রোতের বৃহৎ বলয়
 ভৌত সমুদ্রতত্ত্ব – সমুদ্রের ভৌত অবস্থা ও ভৌত প্রক্রিয়া সংক্রান্ত গবেষণা

প্রশান্ত মহাসাগরের স্রোত
ফিলিপাইন ফুটবল ফেডারেশন

ফিলিপাইন ফুটবল ফেডারেশন (; এছাড়াও সংক্ষেপে পিএফএফ নামে পরিচিত) হচ্ছে ফিলিপাইনের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০৭ সালে প্রতিষ্ঠিত হয়েছে। এটি প্রতিষ্ঠার ২৩ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৪৭ বছর পর ১৯৫৪ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর ফিলিপাইনের পাসিগে অবস্থিত।

এই সংস্থাটি ফিলিপাইনের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে ফিলিপাইন ফুটবল লিগ এবং পিএফএফ নারী লিগের মতো প্রতিযোগিতার সকল কার্যক্রম পরিচালনা করে। বর্তমানে ফিলিপাইন ফুটবল ফেডারেশনের সভাপতির দায়িত্ব পালন করছেন মারিয়ানো আরানেতা এবং সাধারণ সম্পাদকের দায়িত্ব পালন করছেন এডউইন গাস্তানেস।

কর্মকর্তা

তথ্যসূত্র

বহিঃসংযোগ
  
 ফিফা-এ ফিলিপাইন ফুটবল ফেডারেশন  
 এএফসি-এ ফিলিপাইন ফুটবল ফেডারেশন 

ফিলিপাইন ফুটবল ফেডারেশন
১৯০৭-এ ফিলিপাইন-এ প্রতিষ্ঠিত
১৯০৭-এ প্রতিষ্ঠিত ক্রীড়া সংস্থা
ফিলিপাইনের ক্রীড়া নিয়ন্ত্রণ সংস্থা
ফিলিপাইনের ফুটবল পরিচালনা পরিষদ
এএফসির সদস্য
থাইল্যান্ড ফুটবল অ্যাসোসিয়েশন

থাইল্যান্ড ফুটবল অ্যাসোসিয়েশন (, ; এছাড়াও সংক্ষেপে এফএটি নামে পরিচিত) হচ্ছে থাইল্যান্ডের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯১৬ সালে প্রতিষ্ঠিত হয়েছে। এটি প্রতিষ্ঠার ৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩৮ বছর পর ১৯৫৪ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর থাইল্যান্ডের রাজধানী ব্যাংককে অবস্থিত।

এই সংস্থাটি থাইল্যান্ডের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে থাই লিগ ১ এবং থাই নারী লিগের মতো প্রতিযোগিতার সকল কার্যক্রম পরিচালনা করে। বর্তমানে থাইল্যান্ড ফুটবল অ্যাসোসিয়েশনের সভাপতির দায়িত্ব পালন করছেন সোময়ত পুম্পানমুং এবং সাধারণ সম্পাদকের দায়িত্ব পালন করছেন পাতিত সুফাফংস।

কর্মকর্তা

তথ্যসূত্র

বহিঃসংযোগ
  
 ফিফা-এ থাইল্যান্ড ফুটবল অ্যাসোসিয়েশন  
 এএফসি-এ থাইল্যান্ড ফুটবল অ্যাসোসিয়েশন 

থাইল্যান্ড ফুটবল অ্যাসোসিয়েশন
১৯১৬-এ থাইল্যান্ড-এ প্রতিষ্ঠিত
১৯১৬-এ প্রতিষ্ঠিত ক্রীড়া সংস্থা
থাইল্যান্ডের ক্রীড়া নিয়ন্ত্রণ সংস্থা
থাইল্যান্ডের ফুটবল পরিচালনা পরিষদ
এএফসির সদস্য
থাইল্যান্ডে ফুটবল
ইন্দোনেশিয়া ফুটবল অ্যাসোসিয়েশন

ইন্দোনেশিয়া ফুটবল অ্যাসোসিয়েশন (, ; এছাড়াও মাঝেমধ্যে সর্ব-ইন্দোনেশীয় ফুটবল অ্যাসোসিয়েশন এবং সংক্ষেপে আইএফএ নামে পরিচিত) হচ্ছে ইন্দোনেশিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩০ সালে প্রতিষ্ঠিত হয়েছে। এটি প্রতিষ্ঠার ২২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৪ বছর পর ১৯৫৪ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর ইন্দোনেশিয়ার রাজধানী জাকার্তায় অবস্থিত।

এই সংস্থাটি ইন্দোনেশিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে লিগা ১, লিগা ২ এবং ইন্দোনেশীয় কাপের মতো প্রতিযোগিতার সকল কার্যক্রম পরিচালনা করে। বর্তমানে ইন্দোনেশিয়া ফুটবল অ্যাসোসিয়েশনের সভাপতির দায়িত্ব পালন করছেন মোচামাদ ইরিয়াওয়ান এবং ভারপ্রাপ্ত সাধারণ সম্পাদকের দায়িত্ব পালন করছেন ইউনুস নুসি।

কর্মকর্তা

তথ্যসূত্র

বহিঃসংযোগ 
  
 ফিফা-এ ইন্দোনেশিয়া ফুটবল অ্যাসোসিয়েশন  
 এএফসি-এ ইন্দোনেশিয়া ফুটবল অ্যাসোসিয়েশন 

 
১৯৩০-এ ইন্দোনেশিয়া-এ প্রতিষ্ঠিত
১৯৩০-এ প্রতিষ্ঠিত ক্রীড়া সংস্থা
ইন্দোনেশিয়ার ক্রীড়া নিয়ন্ত্রণ সংস্থা
ইন্দোনেশিয়ার ফুটবল পরিচালনা পরিষদ
এএফসির সদস্য
কম্বোডিয়া ফুটবল ফেডারেশন

কম্বোডিয়া ফুটবল ফেডারেশন (, , ; এছাড়াও সংক্ষেপে এফএফসি নামে পরিচিত) হচ্ছে কম্বোডিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩৩ সালে প্রতিষ্ঠিত হয়েছে। এটি প্রতিষ্ঠার ২১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর কম্বোডিয়ার রাজধানী নমপেনে অবস্থিত।

এই সংস্থাটি কম্বোডিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে সি-লীগ এবং কম্বোডীয় দ্বিতীয় লীগের মতো প্রতিযোগিতার সকল কার্যক্রম পরিচালনা করে। বর্তমানে কম্বোডিয়া ফুটবল ফেডারেশনের সভাপতির দায়িত্ব পালন করছেন সোখা সাও এবং সাধারণ সম্পাদকের দায়িত্ব পালন করছেন সারেথ কেও।

কর্মকর্তা

তথ্যসূত্র

বহিঃসংযোগ 
  
 ফিফা-এ কম্বোডিয়া ফুটবল ফেডারেশন  
 এএফসি-এ কম্বোডিয়া ফুটবল ফেডারেশন 

 
১৯৩৩-এ কম্বোডিয়া-এ প্রতিষ্ঠিত
১৯৩৩-এ প্রতিষ্ঠিত ক্রীড়া সংস্থা
কম্বোডিয়ার ক্রীড়া নিয়ন্ত্রণ সংস্থা
কম্বোডিয়ার ফুটবল পরিচালনা পরিষদ
এএফসির সদস্য
মালয়েশিয়া ফুটবল অ্যাসোসিয়েশন

মালয়েশিয়া ফুটবল অ্যাসোসিয়েশন (, ; এছাড়াও সংক্ষেপে এফএএম নামে পরিচিত) হচ্ছে মালয়েশিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩৩ সালে প্রতিষ্ঠিত হয়েছে। এটি প্রতিষ্ঠার ২১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর মালয়েশিয়ার পেটালিং জয়ায় অবস্থিত।

এই সংস্থাটি মালয়েশিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে মালয়েশিয়া সুপার লীগ এবং মালয়েশিয়া কাপের মতো প্রতিযোগিতার সকল কার্যক্রম পরিচালনা করে। বর্তমানে মালয়েশিয়া ফুটবল অ্যাসোসিয়েশনের সভাপতির দায়িত্ব পালন করছেন হামিদিন বিন মুহাম্মদ আমিন এবং সাধারণ সম্পাদকের দায়িত্ব পালন করছেন স্টুয়ার্ট রমালিঙ্গম।

কর্মকর্তা

তথ্যসূত্র

বহিঃসংযোগ
  
 ফিফা-এ মালয়েশিয়া ফুটবল অ্যাসোসিয়েশন  
 এএফসি-এ মালয়েশিয়া ফুটবল অ্যাসোসিয়েশন 

মালয়েশিয়া ফুটবল অ্যাসোসিয়েশন
১৯৩৩-এ মালয়েশিয়া-এ প্রতিষ্ঠিত
১৯৩৩-এ প্রতিষ্ঠিত ক্রীড়া সংস্থা
মালয়েশিয়ার ক্রীড়া নিয়ন্ত্রণ সংস্থা
মালয়েশিয়ার ফুটবল পরিচালনা পরিষদ
এএফসির সদস্য
এশিয়ায় ফুটবল পরিচালনা পরিষদ
মিয়ানমার ফুটবল ফেডারেশন

মিয়ানমার ফুটবল ফেডারেশন (, ; এছাড়াও সংক্ষেপে এমএফএফ নামে পরিচিত) হচ্ছে মিয়ানমারের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৪৭ সালে প্রতিষ্ঠিত হয়েছে। এটি প্রতিষ্ঠার ৫ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৭ বছর পর ১৯৫৪ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর মিয়ানমারের ইয়াঙ্গুনে অবস্থিত।

এই সংস্থাটি মিয়ানমারের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে মিয়ানমার জাতীয় লীগ এবং মিয়ানমার নারী লীগের মতো প্রতিযোগিতার সকল কার্যক্রম পরিচালনা করে। বর্তমানে মিয়ানমার ফুটবল ফেডারেশনের সভাপতির দায়িত্ব পালন করছেন জো জো এবং সাধারণ সম্পাদকের দায়িত্ব পালন করছেন কো কো থিন।

কর্মকর্তা

তথ্যসূত্র

বহিঃসংযোগ
  
 ফিফা-এ মিয়ানমার ফুটবল ফেডারেশন  
 এএফসি-এ মিয়ানমার ফুটবল ফেডারেশন 

মিয়ানমার ফুটবল ফেডারেশন
১৯৪৭-এ মিয়ানমার-এ প্রতিষ্ঠিত
১৯৪৭-এ প্রতিষ্ঠিত ক্রীড়া সংস্থা
মিয়ানমারের ক্রীড়া নিয়ন্ত্রণ সংস্থা
মিয়ানমারের ফুটবল পরিচালনা পরিষদ
এএফসির সদস্য
লাও ফুটবল ফেডারেশন

লাও ফুটবল ফেডারেশন (, , ; এছাড়াও সংক্ষেপে এলএফএফ নামে পরিচিত) হচ্ছে লাওসের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫১ সালে প্রতিষ্ঠিত হয়েছে। এটি প্রতিষ্ঠার ১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১৭ বছর পর ১৯৬৮ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর লাওসের রাজধানী ভিয়েনতিয়েনে অবস্থিত।

এই সংস্থাটি লাওসের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে লাও প্রিমিয়ার লীগ এবং লাও এফএফ কাপের মতো প্রতিযোগিতার সকল কার্যক্রম পরিচালনা করে। বর্তমানে লাও ফুটবল ফেডারেশনের সভাপতির দায়িত্ব পালন করছেন ভিফেত সিহচক্র এবং সাধারণ সম্পাদকের দায়িত্ব পালন করছেন কানিয়া কোমানি।

কর্মকর্তা

তথ্যসূত্র

বহিঃসংযোগ
  
 ফিফা-এ লাও ফুটবল ফেডারেশন  
 এএফসি-এ লাও ফুটবল ফেডারেশন 

লাও ফুটবল ফেডারেশন
১৯৫১-এ লাওস-এ প্রতিষ্ঠিত
১৯৫১-এ প্রতিষ্ঠিত ক্রীড়া সংস্থা
লাওসের ক্রীড়া নিয়ন্ত্রণ সংস্থা
লাওসের ফুটবল পরিচালনা পরিষদ
এএফসির সদস্য
অস্ট্রেলিয়া ফুটবল ফেডারেশন

অস্ট্রেলিয়া ফুটবল ফেডারেশন (; এছাড়াও সংক্ষেপে এফএফএ নামে পরিচিত) হচ্ছে অস্ট্রেলিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬১ সালে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৪৫ বছর পর ২০০৬ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর অস্ট্রেলিয়ার সিডনিতে অবস্থিত।

এই সংস্থাটি অস্ট্রেলিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে এ-লীগ এবং ডাব্লিউ-লীগের মতো প্রতিযোগিতার সকল কার্যক্রম পরিচালনা করে। বর্তমানে অস্ট্রেলিয়া ফুটবল ফেডারেশনের সভাপতির দায়িত্ব পালন করছেন ক্রিস নিকু এবং সাধারণ সম্পাদকের দায়িত্ব পালন করছেন জেমস জনসন।

কর্মকর্তা

তথ্যসূত্র

বহিঃসংযোগ 
  
 ফিফা-এ অস্ট্রেলিয়া ফুটবল ফেডারেশন  
 এএফসি-এ অস্ট্রেলিয়া ফুটবল ফেডারেশন 

 
১৯৬১-এ অস্ট্রেলিয়া-এ প্রতিষ্ঠিত
১৯৬১-এ প্রতিষ্ঠিত ক্রীড়া সংস্থা
অস্ট্রেলিয়ার ক্রীড়া নিয়ন্ত্রণ সংস্থা
অস্ট্রেলিয়ার ফুটবল পরিচালনা পরিষদ
এএফসির সদস্য
সিডনি ভিত্তিক সংগঠন